I 2002 ble saken tatt opp av offentlige anklagere, men Perus høyesterett fant at saken hørte inn under militære domstoler, og der ble soldatene frikjent. Familiene til gisseltakerne fra MRTA fremmet en klage til den interamerikanske menneskerettighetskommisjonen IACHR (Inter-American Commission on Human Rights), hvor de anklaget den peruanske staten for brudd på menneskerettighetene. IACHR aksepterte klagemålet og tok saken til behandling.